ചാത്തനാത്ത് അച്യുതനുണ്ണി

ആധുനിക തലമുറയിൽപ്പെട്ട പ്രമുഖനായ കവിയും സൗന്ദര്യശാസ്ത്ര പണ്ഡിതനും സാഹിത്യഗവേഷകനും ഗദ്യസാഹിത്യകാരനും അദ്ധ്യാപകനുമാണ് **ചാത്തനാത്ത് അച്യുതനുണ്ണി** (ജനനം :10 മാർച്ച് 1939).
## ജീവിതരേഖ
മേനാക്കയ്‌മൾ വാസുദേവനുണ്ണിത്താന്റെയും ചാത്തനാത്ത്‌ മാധവിക്കുട്ടിയമ്മയുടെയും മകനായി ഗുരുവായൂരിൽ ജനിച്ചു. സാഹിത്യവിശാരദ, എം. എ. സംസ്‌കൃതം, എം. എ. മലയാളം. പി. എച്ച്‌. ഡി. ബിരുദങ്ങൾ നേടി.
 
1957 മുതൽ ‘64 വരെ വിവിധ ഹൈസ്‌കൂളുകളിലും 1965 മുതൽ പത്തനംതിട്ട കാതൊലിക്കറ്റ്‌ കോളേജിലും  അദ്ധ്യാപകനായിരുന്നു. 1971 മുതൽ കാലിക്കറ്റ്‌ സർവകലാശാല മലയാളവിഭാഗത്തിൽ. കാലിക്കറ്റ് സർവ്വകലാശാലയിലെ ആദ്യത്തെ ഗവേഷകവിദ്യാർത്ഥി കൂടിയായിരുന്നു അവിടെ അദ്ധ്യാപകനായി ചേർന്ന അച്യുതനുണ്ണി. 1983ൽ പ്രൊഫസറായി. 1986 മുതൽ വകുപ്പദ്ധ്യക്ഷൻ. 1998-ൽ വകുപ്പ് മേധാവിയായിരിക്കേ സർവീസിൽനിന്നു വിരമിച്ചു.

1955 മുതൽ ആനുകാലികങ്ങളിൽ എഴുതിത്തുടങ്ങി.ഗാനങ്ങളും നോവലുകളും വിവർത്തനങ്ങളും പഠനങ്ങളും പ്രബന്ധങ്ങളുമായി ഒട്ടേറെ കൃതികൾ രചിച്ചിട്ടുണ്ട്. 

വളളത്തോൾ വിദ്യാപീഠം (ശുകപുരം) സ്‌ഥാപകസെക്രട്ടറി. തിരൂർ തുഞ്ചൻസ്‌മാരകത്തിന്റെ വൈസ്‌ ചെയർമാനായും പ്രവർത്തിച്ചിട്ടുണ്ട്.

## കൃതികൾ
പ്രേതദുർഗ്ഗം (ഡിറ്റക്ടീവ് നോവൽ, 1956)

നാടകഗാനങ്ങൾ (ഗാനങ്ങൾ, 1957)

ദേവാനാംപ്രിയ (ചരിത്രനോവൽ, 1967)

വർത്തമാനപ്പുസ്തകത്തിന് ഒരവതാരിക (പഠനം, 1967)

ലിംഗ്വിസ്റ്റിക്‌സ്: ജനറൽ ആൻഡ് ദ്രവീഡിയൻ (ഭാഷാശാസ്ത്രം, 1970)

ഭാഷ ഒരു പഠനം (ഭാഷാശാസ്ത്രം, 1971)

തിരുനടയിൽ (കവിതാസമാഹാരം, 1973)

തത്ത പറഞ്ഞ കഥകൾ (വിവർത്തനം, 1973)

ലയം (കവിതാസമാഹാരം, 1974)

സാഹി്ത്യഗവേഷണം പ്രബന്ധരചനയുടെ തത്വങ്ങൾ (ഗവേഷണരീതിശാസ്ത്രം, 1981)

രീതിദർശനം (സാഹിത്യസിദ്ധാന്തവിവർത്തനവും പഠനവും, 1983)

ശൈലീവിജ്ഞാനം സമകാലപഠനങ്ങൾ (സാഹിത്യസിദ്ധാന്തപഠനം, 1984)

അലങ്കാരശാസ്ത്രം മലയാളത്തിൽ (സാഹിത്യസിദ്ധാന്തങ്ങൾ, 1989)

കവികണ്ഠാഭരണം: പാഠവും പരിഭാഷയും (സാഹിത്യസിദ്ധാന്തവിവർത്തനവും പഠനവും, 1998)

വാങ്മയം (പഠനം, 1999)

സാഹിത്യമീമാംസ: താരതമ്യപരിപ്രേക്ഷ്യം (താരതമ്യസാഹിത്യപഠനം, 1999)

ആദിപർവം (കവിത, 1999)

തെരഞ്ഞെടുത്ത കവിതകൾ (കവിതാസമാഹാരം, 1999)

താരതമ്യസാഹിത്യപരിചയം (താരതമ്യസാഹിത്യപഠനം, 2000)

കാവ്യചിന്ത (പഠനം, 2001), 

കോകസന്ദേശം (വ്യാഖ്യാനം, 2007)

മണിപ്രവാളലഘുകാവ്യങ്ങൾ (വ്യാഖ്യാനം, 2007)

വക്രോക്തിജീവിതം (സാഹിത്യസിദ്ധാന്തവിവർത്തനവും പഠനവും, 2009)

വക്രോക്തിയുടെ വൈവിധ്യങ്ങൾ (സാഹിത്യസിദ്ധാന്തപഠനം, 2013)

രസധ്വനി: വിമർശാത്മകസമീപനം (സാഹിത്യസിദ്ധാന്തപഠനം, 2015)

ഭാരതീയസാഹിത്യദർശനം (സാഹിത്യസിദ്ധാന്തപഠനം, 2015)

ഇടശ്ശേരിക്കവിതയിലെ പ്രമേയഘടന (സാഹിത്യനിരൂപണം, 2015)

അലങ്കാരം: കാളിദാസകവിതയെ മുൻനിർത്തി ഒരു സൗന്ദര്യവിചാരം (സാഹിത്യസിദ്ധാന്തപഠനം, 2016)

വാമനാചാര്യന്റെ കാവ്യാലങ്കാരസൂത്രവൃത്തി (സാഹിത്യസിദ്ധാന്തവിവർത്തനവും പഠനവും, 2017)

ഉണ്ണിച്ചിരുതേവീചരിതം (വ്യാഖ്യാനം, 2017)

സ്വപ്നവാസവദത്തം (നാടകവിവർത്തനം, 2018)

ആനന്ദവർദ്ധനന്റെ ധ്വന്യാലോകം അഭിനവഗുപ്തന്റെ ലോചനം ഒന്നാം ഉദ്യോതം: മൂലവും പരിഭാഷയും (സാഹിത്യസിദ്ധാന്തവിവർത്തനവും പഠനവും, 2019)

ധ്വന്യാലോകം (സാഹിത്യസിദ്ധാന്തവിവർത്തനവും പഠനവും, 2021)

തെരഞ്ഞെടുത്ത പ്രബന്ധങ്ങൾ (പഠനം, 2023)

കാവ്യമീമാംസ (സാഹിത്യസിദ്ധാന്തവിവർത്തനവും പഠനവും, 2023)

## പുരസ്കാരം
* കേരളസാഹിത്യ അക്കാദമി പുരസ്കാരം (1987) 
* കേരളസാഹിത്യ അക്കാദമിയുടെ സമഗ്ര സംഭാവനക്കുള്ള പുരസ്കാരം (2011)
* സഹൃദയവേദി പുരസ്കാരം (1988)
*  മഹർഷി ഭദ്രയാൻ വ്യാസ് സമ്മാൻ

## അവലംബം


വർഗ്ഗം:1939-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മാർച്ച് 10-ന് ജനിച്ചവർ
വർഗ്ഗം:മഹർഷി ബാദരായൺ വ്യാസ് സമ്മാൻ ലഭിച്ചവർ
വർഗ്ഗം:കവികൾ